High School Musical: The Musical: The Holiday Special: The Soundtrack

High School Musical: The Musical: The Holiday Special: The Soundtrack הוא אלבום פסקול של ספיישל הסטרימינג "היי סקול מיוזיקל: המחזמר: ספיישל החג". שחקני הסדרה "היי סקול מיוזיקל: המחזמר: הסדרה" משתתפים באלבום. האלבום והספיישל נוצרו לאחר הפסקת הפקת העונה השנייה בשל מגפת הקורונה. הפסקול יצא לאור ב-20 בנובמבר 2020, שלושה שבועות לפני שידור הספיישל בדיסני+ ב-11 בדצמבר. בחודש מרץ 2020, ההפקה של העונה השנייה של " היי סקול מיוזיקל: המחזמר: הסדרה", יחד עם פרויקטים רבים ברחבי העולם, נעצרה בשל התפרצות מגפת הקורונה. הפקת העונה המשיכה מאוחר יותר באותה השנה. לפני החזרה לצילומים, טים פדרל, יוצר הסדרה, החליט לנצל את הסגר על מנת ליצור סרט לחג המולד עם צוות השחקנים. בריאיון פדרל אמר: ... כולם הרגישו די נורא. [...] אז אמרתי לדיסני, 'מה אם נשתמש בהפרדה הטבעית הזו לטובתנו ונכיר את השחקנים מאחורי הדמויות?' — צילומי הספיישל נעשו עם צוות הפקה קטן במהלך סתיו 2020, כשפדרל מביים מרחוק וצולם בארבע מדינות: אריזונה, ניו יורק, קליפורניה ויוטה. לדבריו של פדרל, ”הצוות היה פשוט כל כך שמח לעבוד. למרות שכולם לובשים מגני פנים ומסכות, כולם באמת הביאו את המיטב שלהם.”. הפסקול מכיל בעיקר גרסאות כיסוי לשירי חג המולד קלאסיים ושני שירים מקוריים שהופיעו מאוחר יותר בעונה השנייה: "Something in the Air" ו-"The Perfect Gift." סופיה ויילי בחרה לבצע את "This Christmas (Hang All The Mistletoe)" כי, ”מעולם לא היו לי חגי חג מולד לבנים עם כל השלג, אז כשראיתי קקטוס מקושט באורות וקישוטים, זה הרגיש לי נורמלי. ספיישל החג הוא כל כך קליל, כל כך כייפי ופשוט חלום. אני חושבת שזה יאפשר לאנשים לקחת הפסקה ולחייך כי השנה הזו בהחלט הייתה קשה.”. על הכתיבה של "The Perfect Gift," ג'ושוע באסט ציין כי ”זה השיר. חשבתי שזה סנטימנט ממש מיוחד ומשהו שאני יכול להתחבר אליו בחיי, במונחים של לגדול עם חמש אחיות. הענקת מתנות - זה היה יותר על המתנות המתחשבות ופחות על המתנות הראוותניות. אז אני יכול להזדהות עם זה”. ג'וליה לסטר החליטה לבצע מחרוזת שירי חנוכה בשביל הספיישל. היא סיפרה על ההחלטה כי ”בהחלט יכולתי לשיר מאה שירי חג מולד שונים. אבל, איפה הגרסה של מריה קארי לשיר של חנוכה? אז, חשבתי להוסיף קליפ מואר לחג החנוכה.”. לארי ספרשטיין, שהוא יהודי, ביצע ריקוד סטפס ל-"White Christmas" של אירווינג ברלין. הוא אמר: ”לפעמים כן הרגשתי מבוכה שחגגתי את חנוכה ולא את חג המולד. עכשיו, כשאני מבוגר, לקחתי בעלות אמיתית על העובדה שאני יהודי ושאני כן חוגג חג שאולי הוא לא מה שכולם חוגגים וזה עושה אותי ייחודי ואני גאה בזה”. על כך שבחרה שיר של ג'וני מיטשל, סיפרה אוליביה רודריגו כי ”זה היה כבוד לשיר את 'River'. זה שיר שאני ממש אוהבת. היא פזמונאית שאני כל כך מעריצה. זה שיר חג המולד עצוב - אני אוהבת שירים עצובים, אני בחורה של בלדות - וזה היה מגניב לעשות לזה טוויסט קטן של חג.”. הפסקול יצא לאור בכל שירותי הזרמת המוזיקה ב-20 בנובמבר 2020, שלושה שבועות לפני יציאת הספיישל בדיסני+ ב-11 בדצמבר. בשונה מפסקולי הסדרה, לא יצאו סינגלים לקידום האלבום. מידע על האלבום High School Musical: The Musical: The Holiday Special: The Soundtrack באתר MusicBrainz האלבום High School Musical: The Musical: The Holiday Special: The Soundtrack באתר אפל מיוזיק Pandemic halts TV and movie production in Utah. When will it resume?, The Salt Lake Tribune, ‏22 במאי 2020 High School Musical EP Talks Filming Holiday Special at Bachelor Mansion, Plus What We Can Expect in Season 2, TVLine, ‏12 בדצמבר 2020 Utah’s ‘High School Musical’ offers up a holiday special — and works to finish filming Season 2, The Salt Lake Tribune, ‏11 בדצמבר 2020 Sofia Wylie Teases 'High School Musical' Holiday Special With A Christmas Classic, הפינגטון פוסט, ‏25 בנובמבר 2025 'HSMTMTS' First Look: Joshua Bassett Reveals How 'The Perfect Gift' Came to Be and Talks Season 2 (Exclusive), Entertainment Tonight, ‏8 בדצמבר 2020 HSM Series’ Julia Lester, Larry Saperstein Perform Classics for Disney+ Holiday Special, Jewish Journal, ‏11 בדצמבר 2020 Watch Olivia Rodrigo's Heartbreakingly Beautiful "River" Cover For HSMTMTS Special, POPSUGAR, ‏2 בדצמבר 2020 High School Musical: The Musical: The Holiday Special (Original Soundtrack), אפל מיוזיק High School Musical: The Musical: The Holiday Special, דיסני+